મોટાભાગે જયારે આપણી ટીકા થતી હોય, ત્યારે આપણો અહંકાર આપણી અંદર તેનું માથું ઊંચકતો હોય છે. અને આપણામાંના મોટાભાગનાં લોકો રક્ષણાત્મક બની જતાં હોય છે, અરે સામેવાળી વ્યક્તિને શું કહેવાનું છે તે પૂરું સાંભળ્યા પણ વિના. આપણે એવું માનવા માટે ટેવાયેલા હોઈએ છીએ કે આપણે આપણા વિષે સંપૂર્ણપણે જાણીએ છીએ અને આપણને ખબર છે કે આપણે શું કરી રહ્યા છીએ. અને જયારે પણ આપણને ચુનોતી આપવામાં આવે ત્યારે આપણી જાત પ્રત્યેની માન્યતા હલી જતી હોય છે, તે આપણને ઉદ્વિગ્ન બનાવી દે છે. અમુક લોકો ખુબ જ તીક્ષ્ણતાથી પ્રતિભાવ આપશે તો અમુક લોકો પોતાની જાતને પાછી ખેંચી લેશે, પણ સૌથી ઉત્તમ વસ્તુ તો એ છે કે તમારી જાતને એ વખતે આ સવાલ પૂછો: શું આ ફાયદાકારી છે? જયારે પણ સામે વાળાની ટીકા કે સલાહ, પછી તે વણજોઇતી હોય કે પછી નકારાત્મક, જો તે તમારા ફાયદા માટે હોય તો તેનાં પ્રત્યે ધ્યાન આપવું એ સમજદારી છે. તમારે તેમની ટીકાને વ્યક્તિગત રીતે લેવાની જરૂર નથી; ફક્ત સાંભળો અને જયારે તેમની વાત પૂરી થઇ જાય ત્યારે તેનાં ઉપર ઊંડાણપૂર્વક વિચાર કરો અને નક્કી કરો કે તેમાં કઈ ફાયદો છે કે નહિ. ત્યારબાદ તમે, તેને સ્વીકારવું કે અસ્વીકારવું તેનાં વિષે જાગૃત પસંદગી કરી શકો છો. આ વલણ તમને ટીકા કે આલોચના પ્રત્યે ખરાબ અનુભવ્યા વગર અહિંસક રીતે કઈ રીતે કામ લઇ શકાય તે શીખવે છે.